Каныкей Кубанычбекова

Каныкей Кубанычбекова (30-сентябрь, 1999; Бишкек, Кыргызстан) — Кыргызстандык спортчу жана ок атуу боюнча Кыргыз Республикасынын спорт чебери. Олимпиада оюндарынын (2020) катышуучусу. Кыргызстандын ок атуу боюнча жаштар курамасынын башкы машыктыруучусу.

 Өмүр баяны жана карьерасы  
Каныкей 1999-жылы 30-сентябрда Бишкекте төрөлгөн. Атасы Таластан, апасы Ысык-Көл облусунан. Каныкей үй-бүлөдө алты баланын эң улуусу. Жусуп Баласагын атындагы Кыргыз улуттук университетинин журналистика факультетин аяктаган. Атасынын кеңеши менен ал ок атуу менен машыгып баштаган. Каныкейдин машыктыруучусу Виктор Суровцев.  
 Спорттук жетишкендиктери 
 2017 — Татарстандагы эл аралык мелдеште экинчи орун;
 2017 — Амстердамдагы эл аралык турнирде үчүнчү орун;
 2018 — Казакстандагы эл аралык турнирде үчүнчү орун;
 2018 — Өзбекстандын кубогунда экинчи орун;
 2018 — Кыргызстандын чемпионатында экинчи орун;
 2019 — Өзбекстандын кубогунда биринчи орун;
 2020 — Кыргыз Республикасынын кубогунда экинчи орун; 
 2020 — Кыргыз Республикасынын кубогунда (3-этап) биринчи орун; 
 2020 — Кыргыз Республикасынын кубогунун чемпиону; 
 2021 — Олимпиада оюндарынын катышуучусу.

Спорт агенттиги 21 жаштагы Каныкей Кубанычбекова кыргыз спортунун тарыхында ок атуу спорту боюнча кыздар арасынан биринчи жолу Токио Олимпиадасына жолдомо алганын билдирген. Кыргызстанда жана Өзбекстанда өткөн чемпиондуктардын жана кубоктордун жеңүүчүсү жана байге ээси.2017-жылы Нидерландын Амстердам шаарында өткөн Intershot турниринде коло байгени алган. Минималдуу квалификациялык стандарттардын (MQS) эң көп саны аткарылгандыктан, Кубанычбекова Токиодо өткөн 2020-жылдагы Олимпиада оюндарынын квалификациясына жолдомо алган. Олимпиаданын ачылышында Кубанычбекова Кыргызстандын туусун көтөрүп чыккан. 10 метрден пневматикалык мылтык атуу боюнча кыз-келиндер арасындагы мелдештин жыйынтыгында спортчу 48-орунду ээлеп, финалга өтө алган эмес.

2023-жылы Бакуда өткөн ок атуу боюнча дүйнө чемпиондугунун катышуучусу. 
 Сыйлыктары жана наамдары  
 Кыргызстандын Президентинин ыраазычылык каты (2021).
 Булактар